Gravide «Fotballfrue»: - Lever som før
Torsdag dukket hun og ektemannen Lars Kristian Eriksen opp på Elles sommerfest, og 26-åringen gledet seg til fest selv om hun ikke kan drikke. For to dager siden bekreftet hun nemlig at hun er gravid. - Jeg trodde det skulle bli vanskelig, for jeg er glad i vin. Men det har falt seg helt naturlig og jeg drikker ikke nå. Se bildene fra festen i VGs bildeserie (oppdateres)! - Hvordan er graviditeten? - Jeg er i veldig god form, men var litt kvalm fra uke 5 til 9, Ellers er alt som før. Jeg trener og spiser alt, men holder meg unna spekemat, myke oster og den slags. 26-åringen er i uke 17 av svangerskapet, men magen er foreløpig like flat som før. - Jeg merker det litt selv, spesielt når jeg ligger. Da er det som en vannballong. Men ellers har jeg ikke merket det så mye. - Hvordan har reaksjonene vært? - Det har bare vært veldig mye positive reaksjoner, sier hun. Elle-redaktør Signy Fardal sier at pågangen til festen har vært enormt stor. - Du aner ikke. Til slutt har vi måttet stenge av alle telefoner og hatt autosvar på mail og alt, for det er så mange som vil komme. Det er det mest fantastiske været hittil i sommer, nå skal vi bare hygge oss med samarbeidspartnerne, sier Fardal. Artisten Envy skal spille på festen. - Vi feirer litt ekstra i år, fordi vi nylig ble kåret til årets magasin, sier Fardal, som har på seg en sort kjole fra Alberta Ferretti og stråhatt fra H&M. En rekke kjendiser er ventet å dukke opp når magasinet Elle feirer seg selv med en sommerfest. I fjor var Jenny Skavlan og hennes forlovede Thomas Gullestad, Lene Nystrøm, John Carew, Bertine Zetlitz og Pia Tjelta blant gjestene på sommerfesten.
Caroline «Fotballfrue» Berg Eriksen sier hun har fått lassevis med god respons siden det ble kjent at hun er gravid.